PANDUAN PEPERIKSAAN MEMASUKI PERKHIDMATAN PENOLONG AKAUNTAN GRED W27 BAHAGIAN PEPERIKSAAN SURUHANJAYA PERKHIDMATAN AWAM MALAYSIA
KANDUNGAN Pendahuluan Panduan Umum Sukatan Peperiksaan Bahagian I - Kecenderungan Seksyen A - Pengetahuan Am Sekyen B - Daya Menyelesaikan Masalah Panduan Menjawab Soalan Penutup 1 Muka Surat 2 3 3 4 5 10 11
PENDAHULUAN ini bertujuan mengukur daya pemikiran serta kebolehan calon Peperiksaan mengaplikasi maklumat yang diperolehi melalui latihan akademik, bacaan dan pengalaman. Calon-calon yang menduduki peperiksaan adalah dari pelbagai jurusan. Justeru soalan-soalan yang dikemukakan meliputi pelbagai bidang dan mempunyai skop yang luas. Matlamat peperiksaan ini adalah untuk mengukur kematangan pemikiran calon agar sesuai dengan kualiti serta potensi seorang Penolong Akauntan Gred W27. Peperiksaan ini melibatkan dua (2) kertas berasingan. Calon-calon perlu menunjukkan prestasi yang baik bagi ke semua kertas. Jika prestasi yang baik dipamerkan pada satu (1) kertas sahaja, maka prestasi keseluruhan calon kurang memuaskan. Namun, jika calon mendapat markah yang baik bagi setiap kertas, maka prestasi keseluruhan dianggap baik. Oleh itu, calon-calon dinasihatkan supaya tidak memfokuskan kepada kertas tertentu sahaja. Kelulusan peperiksaan ini merupakan satu daripada syarat lantikan ke skim tersebut. Calon-calon yang memenuhi syarat-syarat lain yang ditetapkan oleh Suruhanjaya Perkhidmatan Awam Malaysia termasuk lulus 'Assesment Centre' akan ditemu duga. 2
PANDUAN UMUM 1. Pada hari peperiksaan calon perlu membawa: i) ii) iii) Surat Panggilan Menduduki Peperiksaan. Kad Pengenalan Alat tulis; pensel 2B, pen, pembaris, pemadam dan peralatan lain yang difikirkan perlu. 2. Calon perlu mematuhi arahan Ketua Pengawas. 3. Calon perlu berada di peperiksaan dimulakan. tempat duduk lima belas (15) minit sebelum 4. Calon dilarang berkomunikasi dengan calon-calon lain. Sila angkat tangan jika ada masalah atau pertanyaan. 5. Calon hanya boleh meninggalkan pusat peperiksaan tiga puluh (30) minit selepas peperiksaan dimulakan. 6. Jawapan hendaklah dibuat dalam: i) Kertas OMR - bagi Seksyen A dan B 7. Nombor Kad Pengenalan pada kertas jawapan hendaklah sama seperti dalam Surat Panggilan Menduduki Peperiksaan. 8. Rujukan kepada mana-mana bahan adalah tidak dibenarkan. 9. Calon mesti berpakaian kemas, sopan, dan tidak menjolok mata. 10. Penggunaan mesin kira adalah tidak dibenarkan. SUKATAN PEPERIKSAAN 1. Ujian ini mengandungi dua seksyen iaitu: i) ii) Seksyen A - Pengetahuan Am Seksyen B - Daya Menyelesaikan Masalah 3
BAHAGIAN I SEKSYEN A - PENGETAHUAN AM Masa Bilangan Soalan : : 40 Minit 50 Tujuan seksyen ini adalah untuk menguji daya kesedaran calon terhadap perkara yang berlaku di dalam negara dan perkembangan semasa. Calon dikehendaki mengetahui teknologi, secara umum berkaitan dengan ekonomi, kewangan, perdagangan, pentadbiran kerajaan dan sosial. Contoh Soalan: 1. Manakah antara berikut merupakan butiran aset dalam Kunci Kira-kira? I Tunai II Kenderaan III Penghutang IV Modal Kerja A I dan II B II dan IV C I, II dan III D II, III dan IV Jawapan: C 2. Manakah dokumen yang menjadi sumber Buku Tunai? A Invois B Nota Debit C Pesanan Belian D Baucar Bayaran Jawapan: D 4
SEKSYEN B - DAYA MENYELESAIKAN MASALAH Masa Bilangan Soalan : : 45 Minit 40 Seksyen ini mengukur daya menyelesaikan masalah calon dengan menggunakan item-item yang berkonsepkan perkara-perkara berikut: i) Kemahiran Menggunakan Logik Dalam seksyen ini, calon dikehendaki menggunakan segala pengetahuan, kemahiran berfikir serta kemahiran mengaplikasi maklumat yang diberikan untuk memilih jawapan yang paling tepat dalam menyelesaikan masalah yang dikemukakan. Contoh Soalan: 1. Antara nombor-nombor berikut, yang manakah ganjil? A 64 B 54 C 49 D 4 Jawapan: B Teknik Menjawab: Kesemua nombor adalah hasil kuasa dua kecuali 54. 5
2. Apakah bentuk berikutnya? A B C D Jawapan: C Teknik Menjawab: Bermula satu garis seterusnya tambah menjadi dua, tiga dan empat. 6
ii) Kemahiran Menginterpretasi Data Calon akan diberikan beberapa soalan penyelesaian masalah yang menggunakan pelbagai data dan perangkaan. Calon dikehendaki menganalisa data-data tersebut untuk menyelesaikan masalah yang dikemukakan. Contoh Soalan: 1. Jadual berikut menunjukkan bilangan pengunjung ke sebuah taman tema pada cuti Hari Malaysia tahun lepas. Sekiranya seorang pengunjung dipilih secara rawak, cari kebarangkalian pengunjung yang dipilih adalah seorang kanak-kanak. Bilangan Pengunjung Lelaki Perempuan Dewasa Kanak-kanak 52 104 68 136 A 1/3 B 2/3 C 1/4 D 2/4 Jawapan: B Teknik Menjawab: Jumlah pengunjung = 52 + 68 + 104 + 136 = 360 orang Jumlah pengunjung kanak-kanak = 104 + 136 = 240 orang Kebarangkalian pengunjung kanak-kanak dipilih = 240/360 = 2/3 7
2. Data di bawah menunjukkan bilangan pelanggan yang datang ke kedai serbaneka dari lima buah taman berhampiran pada satu bulan. Taman Bilangan Pelanggan Murni Jaya Indah Mewah Sepakat 4,500 2,300 2,200 4,000 3,500 Cari nilai kebarangkalian bagi seseorang pelanggan dari Taman Mewah yang datang ke kedai serbaneka tersebut. A 18/33 B 8/35 C 8/33 D 3/8 Jawapan: C Teknik Menjawab: penerangan : 4000 / 4500 + 2300 + 2200 + 4000 + 3500 = 8/33 8
iii) Konsep Matematik Konsep Matematik yang digunakan termasuklah algebra dan geometri. Walaupun ada antara calon yang memiliki kelayakan dalam bidang Matematik di peringkat diploma, ini tidak bermakna memberi kelebihan bagi mereka menjawab soalan berbanding calon daripada bidang lain kerana soalan-soalan yang dikemukakan adalah lebih kepada asas-asas matematik sukatan pelajaran Tingkatan 5 (Sijil Pelajaran Malaysia). Contoh Soalan: 1. 8 pasukan bola sepak mengambil bahagian dalam sebuah pertandingan. Jika perlawanan diadakan secara liga (setiap pasukan mesti bertemu antara satu sama lain), berapakah jumlah permainan yang akan dilangsungkan dalam pertandingan tersebut? A 28 B 49 C 56 D 62 Jawapan: A Teknik menjawab: 8 pasukan mengambil bahagian di mana setiap pasukan mesti bertemu antara satu dengan lain. Oleh itu, setiap pasukan perlu bermain sebanyak 7 kali. Ini bermakna terdapat 56 permainan. Tetapi setiap pasukan bertemu dengan pasukan lain hanya sekali, untuk mengelakkan pengiraan dua kali maka jumlah permainan ialah 8x7 = 28 2 9
2. Terdapat 40 orang penuntut dalam sebuah kelas. 90% daripada mereka telah mengambil peperiksaan dan 3/4 daripadanya telah lulus. Berapakah bilangan penuntut yang lulus? A 36 B 33 C 30 D 27 Jawapan: D Teknik Menjawab: 90% daripada 40 orang penuntut = 36 orang 3/4 daripada 36 orang penuntut = 27 orang PANDUAN MENJAWAB SOALAN Nasihat-nasihat berikut diharap dapat membantu calon-calon dalam peperiksaan ini. Soalan Objektif (Soalan-soalan di dalam Seksyen A dan B) a. Calon perlu peka bahawa kesemua calon yang menduduki peperiksaan ini adalah dari pelbagai bidang akademik. Soalan-soalan yang dikemukakan juga meliputi kesemua bidang akademik. Oleh yang demikian, terdapat beberapa soalan yang berkemungkinan sukar untuk individu tertentu menjawab kerana berada di luar bidang pengkhususan. Oleh itu, jika terdapat soalan yang tidak boleh dijawab, calon dinasihatkan agar tidak membuang masa dan terus menjawab soalan-soalan berikutnya. Apabila masa mengizinkan, kembali kepada soalan tersebut. b. Soalan objektif adalah soalan aneka pilihan di mana empat (4) opsyen jawapan dikemukakan dan calon perlu memilih satu (1). Jawapan yang dikehendaki bukan sahaja yang betul tetapi yang paling tepat. Apabila membaca dan mengkaji kesemua opsyen yang dikemukakan kerana yang diperlukan adalah jawapan yang paling tepat. Dengan meninggalkan jawapan-jawapan yang difikirkan salah, opsyen jawapan akan berkurangan dan ini dapat membantu dalam proses pemilihan jawapan yang tepat. 10
c. Bagi merekod jawapan, calon dibekalkan borang khas yang akan diproses menggunakan komputer. Ditegaskan agar calon menggunakan pensil 2B sahaja. Jika alat tulis lain digunakan, jawapan calon tidak diambilkira kerana komputer tidak dapat memprosesnya. Jika calon perlu membuat perkiraan, jawapan contoh dan sebagainya, gunakan kertas lain atau buku soalan. Borang yang dibekalkan adalah khusus untuk merekod jawapan. PENUTUP Calon sekali lagi dinasihatkan supaya cuba mendapatkan markah yang terbaik. Jika lulus, calon mungkin berpeluang untuk dipanggil temuduga. Hal ini bermakna peluang untuk dipertimbangkan ke jawatan Penolong Akauntan Gred W27 adalah lebih baik. 'Selamat Maju Jaya' Bahagian Peperiksaan Suruhanjaya Perkhidmatan Awam Malaysia 11